सेकेंडरी हाइपरथायरॉडिज्म के जेनरिक डॉक्सेरकैलसिफेरल इंजेक्शन के लिये अमेरिका के फूड एंड ड्रग एडमिनिस्टेशन (USFDA) ने फार्मा कंपनी ल्यूपिन को मंजूरी दे दी है। डॉक्सेरकैलसिफेरल इंजेक्शन , 4एमसीजी/2एमएल (2 एमसीजी/एमएल) 'मल्टी डोज वायल' सनोफी जेनजाइम के हेक्टोरल इंजेक्शन का जेनरिक रूप है। यह इंजेक्शन डायलिसिस कराने वाले किडनी संबंधी समस्या से ग्रसित मरीजों को सेकेंडरी हाइपरथायरॉडिज्म के लिये दिया जाता है। हाइपरथायरॉडिज्म में पाराथायरॉइड अधिक पाराथायरॉइड हार्मोन का स्राव करने लगता है, जिससे रक्त में कैल्शियम का स्तर बढ़ जाता है। ल्यूपिन का शेयर 0.29 फीसदी गिरकर 851 रुपए के स्तर पर कारोबार कर रहा है।